ఎస్.ఎ.చంద్రశేఖర్

ఎస్.ఎ.చంద్రశేఖర్ ఒక భారతీయ చలనచిత్ర దర్శకుడు, నిర్మాత, నటుడు, రచయిత. ఇతడు ముఖ్యంగా తమిళ చిత్రాలకు పనిచేశాడు. ఇతడు సట్టం ఒరు ఇరుత్తరై (1981) అనే తమిళ సినిమాకు తొలిసారిగా దర్శకత్వం వహించాడు. ఇతడు వేట్రి, నాన్ సిగప్పు మనిధన్, ముత్తం, సట్టం ఒరు ఇరుత్తరై వంటి అనేక విజయవంతమైన సినిమాలను తీశాడు.

వ్యక్తిగత జీవితం
ఎస్.ఎ.చంద్రశేఖర్ తమిళనాడు రాష్ట్రంలోని, రామేశ్వరం నగరంలోని "తంగచిమదం" అనే ప్రాంతానికి చెందినవాడు. ఇతడు కర్ణాటక సంగీత కళాకారిణి శోభను వివాహం చేసుకున్నాడు. ఆమె కూడా కొన్ని సినిమాలకు దర్శకత్వం వహించింది. కొన్ని సినిమాలలో పాటలు పాడింది. కొన్ని సినిమాలకు కథను సమకూర్చింది. ఇతని కుమారుడు విజయ్ కూడా తమిళ సినిమా నటుడు, గాయకుడు. ఇతని దర్శకత్వంలో వెలువడిన "నాలయ తీర్పు" అనే సినిమాతో విజయ్ వెండితెర జీవితాన్ని ప్రారంభించాడు. ఇతని కుమార్తె విద్య రెండేళ్ల వయసులోనే మరణించింది. ఇతని సమీప బంధువులు ఎస్.ఎన్.సురేందర్ నేపథ్య గాయకుడిగా, విక్రాంత్ నటుడిగా సినిమాలలో పనిచేస్తున్నారు.

సినిమా రంగం
ఇతడు తమిళ, తెలుగు, కన్నడ, హిందీ భాషలలో 70కి పైగా సినిమాలకు దర్శకత్వం వహించాడు. నిర్మాతగా ఏడు చలన చిత్రాలను నిర్మించాడు. 17 తమిళ సినిమాలకు కథను అందించాడు. 44 సినిమాలకు స్క్రీన్‌ప్లే వ్రాశాడు. అంతే కాక 15 సినిమాలలో నటించాడు కూడా. ఇతడు తెలుగులో "చట్టానికి కళ్లులేవు", "బలిదానం", "పల్లెటూరి మొనగాడు", "దేవాంతకుడు", "దోపిడి దొంగలు", "ఇంటికో రుద్రమ్మ" సినిమాలకు దర్శకత్వం వహించాడు. ఇతని సినిమాలలో విజయ కాంత్, విజయ్, రజనీకాంత్, చిరంజీవి, శోభన్ బాబు, విష్ణువర్ధన్, అంబరీష్, శంకర్ నాగ్, మిథున్ చక్రవర్తి, జితేంద్ర, ధనుష్ మొదలైన హీరోలు నటించారు. విజయశాంతి, రోహిణి, త్రిష, ముచ్చర్ల అరుణ, ఆరతి, మేఘనా నాయుడు, రాధిక, పూనమ్ కౌర్, రంభ, ప్రియాంక చోప్రా, అభిరామి, మీనా, సిమ్రాన్ మొదలైన నటీమణులు ఇతని సినిమాల్లో నటించారు. ఇతడు ఎక్కువగా విజయకాంత్, విజయ్‌లతో సినిమాలు తీశాడు. ఇతని కుమారుడు విజయ్ ఇతని దర్శకత్వంలో 16 పైచిలుకు సినిమాలలో నటించాడు. ఎస్. శంకర్, ఎం.రాజేష్, పొన్‌రామ్‌, రజినీ మురుగన్ తదితరులు ఇతని వద్ద సహాయకులుగా పనిచేసి ఆ తరువాత దర్శకులుగా రాణించారు.

వివాదాలు
ఇతడు ఒక ఆడియో రిలీజింగ్ ఫంక్షన్‌లో వివాదాస్పద వ్యాఖ్యలు చేసి వార్తలకెక్కాడు. తిరుపతి దేవస్థానంలో ప్రజలు దేవునికి ముడుపుల పేరుతో లంచం ఇస్తున్నారని, భగవంతుడు భక్తుల కోరికలన్నీ తీర్చేటట్టయితే ఇక ఎవరూ చదువుకోవలసిన అవసరం లేదని ఇతడు చేసిన వ్యాఖ్యలు దుమారం లేపాయి. హిందు మున్నాని అనే సంస్థ ఇతని వ్యాఖ్యలు హిందువుల మనోభావాలను దెబ్బతీసేవిగా ఉన్నాయని, ఇతనిపై చర్యలు తీసుకోవాలని పోలీస్ కమీషనర్‌కు ఫిర్యాదు చేసింది. పోలీసులు ఎటువంటి చర్యలు తీసుకోకపోవడంతో హిందూ మున్నాని హైకోర్టును ఆశ్రయించింది. హైకోర్ట్ న్యాయాధికారి ఇతనిపై కేసు నమోదు చేయవలసిందిగా పోలీసులను ఆదేశించాడు.
thumb|చట్టానికి కళ్ళులేవు

ఫిల్మోగ్రఫీ

 సంవత్సరం సినిమా పనిచేసిన శాఖ భాష వివరణ దర్శకత్వం నిర్మాణం స్క్రీన్‌ప్లే కథ నటన 2018ట్రాఫిక్ రామసామి      తమిళం 2016కోడి      తమిళం తెలుగులో ధర్మయోగి పేరుతో డబ్ అయ్యింది. 2016నయ్యపుదై      తమిళం  2015టూరింగ్ టాకీస్      తమిళం 2011సత్తపది కుట్రమ్‌     తమిళం  2010వెలుతు కట్టు    తమిళం  2008పంద్యం    తమిళం 2007నెంజిరుక్కుమ్‌ వరై   తమిళం 2006ఆది    తమిళం తెలుగులో "నేనేరా ఆది" పేరుతో డబ్ అయ్యింది. 2005సుక్రన్      తమిళం 2003ముత్తం   తమిళం 2002తమిళన్   తమిళందమ్ముంటే కాస్కో పేరుతో తెలుగులో డబ్బింగ్ చేయబడింది. 2001దోస్త్    తమిళం 1999పెరియన్న   తమిళం 1999నెంజినిలె     తమిళం సారథి పేరుతో తెలుగులో డబ్ అయ్యింది. 1998ప్రియముదన్      తమిళం ప్రేమించేమనసు పేరుతో తెలుగులో పునర్మించబడింది. 1997వన్స్‌మోర్   తమిళం 1996మాంబుమిగు మానవన్   తమిళం 1995విష్ణు   తమిళం మిస్టర్ హరికృష్ణ పేరుతో తెలుగులో డబ్ అయ్యింది. 1995దేవా     తమిళం 1994రసిగన్   తమిళం 1993సెంధూరపండి   తమిళం బొబ్బిలి రాయుడు పేరుతో తెలుగులో డబ్ అయ్యింది. 1993జీవన్ కి షత్రంజ్   హిందీఇది "రాజనాదై" అనే తమిళ సినిమాకు రీమేక్ 1993రాజదురై   తమిళంరాజసింహ పేరుతో తెలుగులో డబ్ చేయబడింది. 1992ఇన్నిసై మళై     తమిళం 1992నాలయ తీర్పు   తమిళం 1992మేరా దిల్ తేరే లియే   హిందీనంబరగళ్ అనే తమిళ సినిమా రీమేక్ 1992ఇన్సాఫ్ కి దేవి   హిందీ 1990ఆజాద్ దేశ్ కె గులామ్‌     తమిళం 1990జై శివ్ శంకర్   హిందీ 1990సీత   తమిళం 1989రాజనాదై   తమిళం 1988ఇదు ఎంగళ్ నీతి    తమిళం 1988సుధాంతిర నాత్తిన్ ఆడిమైగళ్   తమిళం 1988పూవుం పూయలం   తమిళం 1987ఖుద్రత్ కా కానూన్   హిందీ 1987సట్టం ఒరు విలయాత్తు     తమిళం 1987నీతిక్కు దండనై    తమిళంతెలుగులో న్యాయానికి శిక్ష పేరుతో పునర్మించబడింది. 1986నీలవె మాలరె     తమిళం 1986వసంత రాగం   తమిళం 1986ఏనక్కు నానె నీదిపతి       తమిళం 1986ఏన్ శబదం   తమిళం 1986సిగప్పు మాలర్గల్    తమిళం 1985ఇంటికో రుద్రమ్మ   తెలుగు 1985నీదియిన్ మరుపక్కమ్    తమిళం 1985నాన్ సిగప్పు మనిధన్      తమిళం తెలుగులో మిస్టర్ విజయ్ పేరుతో డబ్బింగ్ అయ్యింది. 1985బలిదాన్   హిందీ 1985పుదు యుగం     తమిళం 1984కుదుంబం      తమిళం 1984దోపిడి దొంగలు   తెలుగు 1984వీటుకు ఒరు కన్నగి     తమిళం 1984దేవాంతకుడు   తెలుగు 1984వేట్రి   తమిళం 1983సింహ గర్జనె    కన్నడ 1983హసిద హెబ్బులి   కన్నడ 1983సాచ్చి    తమిళం 1983సంసారం ఎంబత్తు వీణై   తమిళం 1983గెద్ద మగ   కన్నడ "మూండ్రు మగం" తమిళ సినిమా రీమేక్ 1983పల్లెటూరి మొనగాడు   తెలుగు 1983బలిదానం   తెలుగు పట్టణదు రాజక్కల్ సినిమా రీమేక్ 1982ఇదయం పెసుగిరాదు    తమిళం  1982న్యాయ ఎల్లిదె   కన్నడ ఇది సట్టం ఒరు ఇరుత్తరై అనే తమిళ సినిమా రీమేక్ 1982ఓమ్‌ శక్తి   తమిళం 1982పట్టణదు రాజక్కల్    తమిళం 1981నీది పిళైతదు     తమిళం 1981చట్టానికి కళ్లులేవు    తెలుగు ఇది సట్టం ఒరు ఇరుత్తరై అనే తమిళ సినిమా రీమేక్ 1981జాదిక్కొరు నీది    తమిళం 1981నెంజిలె తునివిరుంతల్    తమిళం 1981సట్టం ఒరు ఇరుత్తరై   తమిళం

గుర్తింపు
ఇతడు సినిమా రంగానికి చేసిన సేవలకు గుర్తింపుగా అమెరికాలోని ఇంటర్నేషనల్ తమిళ్ యూనివర్సిటీ ఇతనికి గౌరవ డాక్టరేట్‌ను ప్రదానం చేసి గౌరవించింది. 

బయటి లింకులు
 

మూలాలు

వర్గం:తమిళ సినిమా దర్శకులు
వర్గం:జీవిస్తున్న ప్రజలు
వర్గం:భారతీయ సినిమా దర్శకులు
వర్గం:తెలుగు సినిమా దర్శకులు
వర్గం:హిందీ సినిమా దర్శకులు
వర్గం:కన్నడ సినిమా దర్శకులు
వర్గం:తమిళ సినిమా కథా రచయితలు
వర్గం:తమిళ సినిమా నిర్మాతలు